เป็นภูมิแพ้แบบตุ่มใสที่ข้างนิ้วมือตอนนี้คันมากพอแกะแล้วจะแห้งและลอกมากตอนนี้ กินยา Bosnum กับ Beta Glucan และใช้ยาทาที่เป็น ยูเรียครีม ตอนนี้ยังไม่ค่อยดีขึ้น มือแห้งมากครับ
สวัสดีค่ะ ตุ่มใสที่บริเวณนิ้วมือดังกล่าวมานั้น อาจจะเกิดจาก ตุ่มจากผื่นภูมิแพ้ผิวหนังชนิดหนึ่งที่ขึ้นเป็นตุ่มใสคันที่ตามง่ามมือได้ สาเหตุอื่นๆเช่น การแพ้สารสัมผัสที่โดนมือเช่นโลหะ สารกันเสียหรือน้ำหอมในผลิตภัณฑ์ที่ใช้กับมือ การล้างมือบ่อยๆ ทำให้ผิวแห้ง แตกระคายเคือง หรือตุ่มจากการถูกแมลงกัด การติดเชื้อราหรือเชื้อแบคทีเรียที่ผิวหนัง เป็นต้นเบื้องต้นไม่ล้างมือบ่อยจนเกินไป ทาครีมให้ความชุ่มชื้นเช่น urea cream ดังกล่าวมาก็ได้บ่อยๆ หลีกเลี่ยงการสัมผัสสารใดๆที่กระตุ้นให้มีอาการเป็นมากขึ้น กินยาแก้คันเพื่อบรรเทาอาการได้ ไม่ไปแกะเกาบริเวณที่เป็นควรไปพบแพทย์เพื่อตรวจเพิ่มเติมหากอาการเป็นมากขึ้นเรื่อยๆ ตุ่มใสที่มีลุกลาม แดง คัน มีเลือดหรือหนองไหลจากตุ่ม เพราะอาจเป็นสัญญาณของแผลที่ติดเชื้อได้